ได้ยินกิตติศัพท์ร้านมานานเรื่องบรรยากาศร้านที่อยู่กลางทะเลบางขุนเทียน กินลมชมวิวได้อิ่มเอมนักเชียว แต่เรื่องอาหารกลับไม่ค่อยได้ยินนัก วันนี้เลยต้องมาลองให้รู้ 
ร้านอยู่ลุกมากนะ ขับมาสุดทะเลบางขุนเทียนเลย ตรงมาเรื่อยๆ ลึกๆเข้าถึงจะเจอป้าย Bangkok see view จอดรถ ซื้อตั๋วขึ้นเรือไปกลับ50฿/คน ไปช่วง4โมงจะเหมาะมาก เห็นทั้งบรรยากาศป่าชายเลยและวิถีชาวบ้านยามบ่ายๆขากลับจะได้เห็นบรรยากาศยามค่ำคืน ไปจังหวะดีพอดีเรือมาและมีที่นั่งพอคน ไม่งั้นต้องรอรอบต่อไปอีกเกือบครึ่งชม.
ถึงร้านแล้วก็เดินหาเอาเลยว่าอยากนั่งแบบไหน ส่วนใหญ่เป็นแบบนั่งพื้นที่วิวดี แต่แบบนั่งโต๊ะก็มีนะ เราเดินไปลึกเกือบสุด ใครไปถึงร้านแล้วปวดห้องน้ำ ก็เข้าซะก่อนนะ เพราะมีหน้าร้านเลย 
เข้าเรื่องอาหารกันบ้าง เราไปกันสามคน สั่งมาสี่อย่างนับว่าอิ่มกำลังดี รีวิวตามเมนูที่สั่งเลยแล้วกัน
-แกงส้มยอดมะพร้าวอ่อนกุ้ง OMG ไม่เคยกินแกงส้มร้านไหน น้ำใสเท่านี้ ไม่มีเครื่องแกงส้มเลยไม่แน่ใจว่าใช้อะไรทำแกงส้ม รสชาติคล้ายเครื่องแกงส้มผง ทั้งหม้อมีกุ้งไซส์กลาง5ตัว :(

-ยำชะครามกุ้ง เน้นว่าสั่งกุ้ง แต่ได้หอย เมนูที่หวังว่าจะฟิน เลยไม่ฟินเพราะดั้นตักกินกันแล้ว น้ำยำรสชาติเปรี้ยวหวานเค็มกำลังดี แต่ติดที่ไม่มีกุ้ง

-ข้าวผัดรวมมิตร(กลาง) สั่งรวมมิตรหมึกกุ้งปู สิ่งที่ได้คือ ข้าวผัดปูอย่างเดียว อะไรกันนี่ ตักกินแล้วหาหมึกหากุ้งไม่เจอเลยเพิ่งจะรู้ตัว ถอนหายใจอีกรอบ

-หมึกชุบแป้งทอด ทอดได้แห้งดี หมึกตัวกำลังดี มีผักชุบทอดด้วย

รู้สึกทะเเม่งตั้งแต่มีของมาเสริฟผิดโต๊ะหายเมนูระ รู้สึกเซงกับเมนูที่สั่งแล้วไม่ได้ดังใจอีก อาจเพราะคนเยอะ(ซึ่งก็แยะแต่ไม่ได้แน่นทุกโต๊ะ)พนง.เลยสับสน แถมพนง.มีแต่เด็กน้อย เสริฟผิดจดผิดก็ไม่ได้จะแสดงความรับผิดชอบอะไรได้มาก เลยอยากให้ผจก.ดูแลให้ดีกว่านี้ ว่าจะชวนที่บ้านมาอีกรอบเพราะบรรยากาศ แต่อาหารไม่เชิญชวนให้กลับมาเลยจริงๆ
ค่าเสียหาย ค่าอาหาร 1,317หารสามคน+ค่าเรือคนละ50=>คนละ~490฿
รสชาติ⭐️⭐️✨
บริการ⭐️⭐️✨
บรรยากาศ⭐️⭐️⭐️✨
ความคุ้มค่า⭐️⭐️✨
สรุป⭐️⭐️✨